Parcul auto al Complexului Energetic Oltenia va beneficia de servicii de reparare și întreținere. Sute de vehicule vor intra în programul de mentenanță respectiv. Mașinile sunt în proprietatea Complexului Energetic Oltenia și deservesc termocentralele și unitățile miniere de carieră.
Pe lista vehiculelor din parcul auto al Complexului Energetic Oltenia se află inclusive vehicule cu tracțiune integrală, capabile să facă față drumurilor accidentate din subunitățile miniere. Directoratul companiei energetice a alocatla masinile un buget de peste 1,2 milioane de lei pentru întreținerea autoturismelor în următoarele 12 luni. Potrivit CEO sunt necesare servicii de întreținere și reparații la autoturisme cu următoarele mărci:
- Dacia,
- Nissan,
- Renault,
- Mazda,
- Ford,
- Volkswagen,
- Audi,
- Skoda,
- precum și alte mărci.
Vehiculele se află în dotarea următoarelor unități:
- Sediu Executiv CEO,
- SE Ișalnița,
- SE Rovinari,
- SE Turceni,
- Cariera Husnicioara,
- UMC Jilț,
- UMC Motru,
- UMC Roșia-Peșteana,
- UMC Rovinari,
- UPRUM Rovinari,
- UICPM Motru,
- ELCFU Motru
Multe Mazda, în dotarea CEO
Cea mai mare sumă este necesară pentru întreținerea și reparațiile auto marca MAZDA, adică peste 400.000 de lei. Toate sunt folosite de personalul cu funcții de conducere: „2. Servicii de întreținere și reparații auto marca FORD
VALOAREA ESTIMATĂ FĂRĂ TVA: 205.355,12 RON
Locul de executare: SE Ișalnița, SE Rovinari, SE Turceni, UMC Rovinari, UMC Jilț și ELCFU Motru
3. Servicii de întreținere și reparații auto marca MAZDA
VALOAREA ESTIMATĂ FĂRĂ TVA:391.616,84 RON
Locul de executare: Cariera Husnicioara, UMC Motru, UMC Roșia Peșteana, UMC Rovinari și ELCFU Motru”, conform Complexului Energetic Oltenia.